open-index/open-wikipedia-markdown huggingface dataset:
לושיוס קליי

**לושיוס קליי** (באנגלית: **Lucius D. Clay**; 23 באפריל 1898 – 16 באפריל 1978) היה מפקד אזור הכיבוש האמריקאי בגרמניה לאחר מלחמת העולם השנייה. בתפקיד זה ניהל את המשבר עם ברית המועצות בימי הסגר על ברלין בשנים 1948–1949.

## ביוגרפיה
קליי נולד במריאטה, ג'ורג'יה, הילד השישי והאחרון של אלכסנדר קליי, שהיה חבר הסנאט של ארצות הברית בשנים 1897–1910. הוא למד באקדמיה הצבאית של ארצות הברית וסיים בשנת 1918. בשנות ה-20 וה-30 הוא עבד כמהנדס בניהול פרויקטי בנייה של סכרים, בהם גם סכר דניסון, ונמלי תעופה צבאיים ואזרחיים. בשנת 1942 הוא הועלה לדרגת גנרל, הצעיר ביותר בצבא ארצות הברית. באותה שנה הוא קיבל את עיטור לגיון ההצטיינות ובשנת 1944 קיבל את מדליית השירות המצוין. בשנת 1945 הוא היה סגנו של דווייט אייזנהאואר. עם כניעת גרמניה, הוא היה לסגן המושל הצבאי בגרמניה. בתפקידו זה הוא הוציא הצהרה המבטיחה להעניש את הגרמנים על פשעיהם. במרץ 1947 מונה קליי למפקד אזור הכיבוש.

בתוקף תפקידו הובאו לו לאישור העונשים שנגזרו על פושעי מלחמה נאצים והוא המתיק את עונשם של מספר פושעים נאצים. לאחר שקיצר את עונשה של אילזה קוך לארבע שנים בלבד, התעוררה סערה ציבורית ומונתה ועדה של הסנאט לבחון את העניין. קליי הצטדק וטען שלא הובאו בפניו על העדויות נגד קוך וכי הוא אישר 200 פסקי דין מוות לפושעים נאציים.

לאחר הקמת מדינת ישראל המשיך קליי להוציא ויזות ליהודים כדי שיוכלו לעלות לישראל, למרות מחאות הערבים שהעולים מסייעים לישראל במלחמה.

קליי היה היוזם של הרכבת האווירית לברלין בימי הסגר על ברלין.

כשנבחר אייזנהאואר לנשיא ארצות הברית היה לאחד מיועציו הקרובים וביחד עם הרברט בראונל בחר את השרים של הממשל.

בשנת 1961 שב קליי למערב ברלין כשליחו האישי של הנשיא קנדי.

בשנת 1963 עמד בראש ועדה שהמליצה על צמצום סיוע החוץ של ארצות הברית. 

בסוף שנות ה-60 היה קליי פעיל בוועד למען יהודי ארצות ערב.

על שמו נקראה שדרת קליי בדרום מערב ברלין.

## קישורים חיצוניים

* 
* 

## הערות שוליים

קטגוריה:אמריקאים ילידי ג'ורג'יה
קטגוריה:מארייטה (ג'ורג'יה): אישים
קטגוריה:בוגרי האקדמיה הצבאית של ארצות הברית
קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:קצינים אמריקאים במלחמת העולם השנייה
קטגוריה:שלטון הכיבוש של בעלות הברית בגרמניה
קטגוריה:אבירי הצלב הגדול של מסדר האימפריה הבריטית
קטגוריה:מפקדים בלגיון הכבוד
קטגוריה:מעוטרי עיטור קוטוזוב
קטגוריה:מעוטרי אות האריה הלבן
קטגוריה:מעוטרי כוכב הארד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אמריקאים שנולדו ב-1898
קטגוריה:אמריקאים שנפטרו ב-1978
מהפכה! (Live)

**מהפכה! (Live)** הוא האלבום הופעה משותף הראשון של הזמרים עומר אדם ומשה פרץ, אשר יצא לאור ב-8 בדצמבר 2015, על ידי חברת התקליטים פליי רקורדס.

## רשימת רצועות

## קישורים חיצוניים

קטגוריה:אלבומי עומר אדם
קטגוריה:אלבומי משה פרץ
קטגוריה:אלבומים משותפים
קטגוריה:אלבומי הופעה בעברית
קטגוריה:אלבומי חברת פליי רקורדס
סרגיי סאזונוב

**סרגיי דמיטרייביץ' סאזונוב** (ברוסית: **Сергей Дмитриевич Сазонов**; 10 באוגוסט 1860 - 25 בדצמבר 1927) היה מדינאי ודיפלומט רוסי, ששימש כשר החוץ מנובמבר 1910 עד יולי 1916. מידת מעורבותו באירועים שהובילו לפרוץ מלחמת העולם הראשונה נתון בוויכוח חריף, כאשר כמה היסטוריונים מטילים את האשמה על הגיוס המוקדם והמתגרה על כתפיו של סאזונוב, בעוד אחרים טוענים כי העיסוק העיקרי שלו היה "לצמצם את טמפרטורת היחסים הבינלאומיים, בעיקר בבלקן".

## ביוגרפיה
סאזונוב נולד ב-10 באוגוסט 1860 במחוז ריאזאן למשפחת אצולה, ואף היה גיסו של ראש הממשלה פיוטר סטוליפין. בשנת 1883 הוא הצטרף לשירות הדיפלומטי, ובשנת 1906 מונה לשגריר האימפריה הרוסית בוותיקן. בנובמבר 1910 הוא מונה לשר החוץ, ובתפקידו זה תמך בהתקרבות לבריטניה ובמדיניות דיפלומטית מתונה.

סאזונוב פעל במסגרת תפקידו לבודד את אוסטרו-הונגריה ככל הניתן, אולם שמר על מדיניות מתונה בבלקן, מה שעורר עליו את חמת זעמם של הכוחות הקיצוניים ברוסיה. עם פרוץ משבר יולי בעקבות רצח פרנץ פרדיננד הוא הזהיר את אוסטריה כי רוסיה "תגיב צבאית לכל פעולה נגד סרביה", שהייתה בעלת בריתה. עם פרוץ מלחמת העולם הראשונה, פעל סאזונוב למניעת הצטרפותה של רומניה למעצמות המרכז, ובמרץ 1915 קיבל הבטחה מבעלות בריתה של רוסיה על כיבוש הבוספורוס, קונסטנטינופול והצד האירופי של הדרדנלים.

ב-1 באוקטובר 1914 סאזונוב נתן ערבות לרומניה, כי אם המדינה תצדד במדינות ההסכמה, היא תקבל את טרנסילבניה, בוקובינה, ואת הבאנאט, מה שהביא בין השאר בשנת 1916 לצירופה של רומניה למדינות ההסכמה.

ביולי 1916 פרש סאזונוב מתפקידו, וב-12 בינואר 1917 הוא נשלח כשגריר הצאר ללונדון, ובעקבות כך לא שהה בזמן מהפכת פברואר ברוסיה. לאחר מהפכת אוקטובר היה סאזונוב מעורב באופן פעיל בכוחות הצבא הלבן תחת דניקין ואדמירל קולצ'אק, והיה שר החוץ של הממשלה הגולה, ובמסגרת זו הוא גם השתתף בוועידת השלום בפריז בשנת 1919.

סזונוב בילה את שנותיו האחרונות בצרפת וכתב ספר זיכרונות, וב-25 בדצמבר 1927 הוא מת בניס.

## קישורים חיצוניים

* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שרי החוץ של האימפריה הרוסית
קטגוריה:פוליטיקאים רוסים במלחמת העולם הראשונה
קטגוריה:אצולה רוסית
קטגוריה:האימפריה הרוסית: דיפלומטים
קטגוריה:מסדר האמבט: אבירים וגבירות הצלב הגדול
קטגוריה:מעוטרי עיטור ולדימיר הקדוש
קטגוריה:מעוטרי אות לגיון הכבוד
קטגוריה:מעוטרי מסדר השמש העולה
קטגוריה:מהגרים מרוסיה לצרפת
קטגוריה:רוסים שנולדו ב-1860
קטגוריה:נפטרים ב-1927
.bj

**** היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבנין.

התחום “.bj” מחולק לשתי קבוצות נפרדות: דומיינים ציבוריים (כגון: .bj, .gouv.bj, .mil.bj, .edu.bj, .gov.bj, .asso.bj, etc.) ודומיינים סקטוראליים (כגון: .barreau.bj, .com.bj, etc.).

## קישורים חיצוניים

* 
* 

קטגוריה:בנין
.bm

**bm.** היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בברמודה, הסיומת הושקה בשנת 1993. ותחילה הייתה בידי מכללת ברמודה ובשנת 2007 הועברה השליטה לידי הרשם הכללי של ברמודה.

## סיומות אינטרנט משניות
* com.bm
* edu.bm
* gov.bm
* net.bm
* org.bm

## קישורים חיצוניים

* 
* 

## הערות שוליים

קטגוריה:ברמודה
Room for Squares

**Room for Squares** הוא אלבום האולפן הראשון של הזמר-יוצר האמריקאי ג'ון מאייר. האלבום יצא לאור ב-5 ביוני 2001 בהוצאות קולומביה ואוור. האלבום הגיע למקום התשיעי במצעד בילבורד 200 וזכה לביקורות חיוביות רבות מצד מבקרי המוזיקה. השיר Your Body Is a Wonderland מתוך האלבום זיכה את מאייר בפרס גראמי בקטגוריית "הופעת הפופ הטובה ביותר של זמר". האלבום הוא הנמכר ביותר של מאייר עד היום, עם מכירות של 4,484,000 עותקים בארצות הברית בלבד, נכון ליולי 2014.

שם האלבום הוא מחווה לזמר האנק מובלי, לו אלבום בשם "No Room for Squares". כלל השירים באלבום נכתבו על ידי מאייר ושלושה מהם - "No Such Thing", "Neon" ו-"Love Song for No One" נכתבו במשותף עם קליי קוק. השירים "No Such Thing", "Neon", "My Stupid Mouth" ו-"Back to You" הופיעו במקור במיני-אלבום של מאייר משנת 1999, Inside Wants Out.

האלבום יצא תחילה תחת אוור רקורדס באינטרנט בלבד, לאחר שהקלטות משיריו של מאייר נשלחו למנהל ההוצאה. לאוור רקורדס היה חוזה עם חברת קולומביה רקורדס, במסגרתו, תוכל קולומביה לבחור מאמניה של אוור ולהחתים אותם על חוזה חדש. קולומביה בחרה בג'ון מאייר, ערכה מחדש את אלבומו והוציאה אותו לאור בגרסה חדשה. עטיפת האלבום הוחלפה ונוספו לו השיר "3x5" וארבעת השירים מהמיני-אלבום הראשון של מאייר. ההכרה באלבום החלה רק שנה לאחר צאתו, וזאת בעקבות הופעות רבות שערך מאייר ברחבי ארצות הברית והופעה שערך בתוכנית הטלוויזיה The Tonight Show עם ג'יי לנו. שלושה שירים מהאלבום הפכו ללהיטים גדולים - "No Such Thing", "Your Body Is a Wonderland" ו-"Why Georgia".

## רשימת השמעה
 

## היסטוריית מצעדים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קולומביה רקורדס
קרחון שיהאן

**קרחון שיהאן** (באנגלית: **Sheehan Glacier**) הוא קרחון ברכס אקספלוררז בהרי באוורס, שבאנטארקטיקה.

הקרחון תלול ביותר.

הקרחון מנקז את אזור פסגת מילר.

הקרחון נשפך אל קרחון רניק, דרומית לקרחון אלווארז.

הקרחון מצוי בגובה של 17 מטרים מעל פני הים.

## היסטוריה
### מקור השם

שמו של הקרחון ניתן לו על ידי קבוצת המחקר הצפונית של משלחת הסקר הגאולוגי האנטארקטי של ניו זילנד (שחקרה את אנטארקטיקה בין השנים 1964–1963).

הקרחון נקרא על שמו של מוריס שיהאן (Maurice Sheehan), מטפס הרים אשר שהה בבסיס סקוט בחורף 1963, ואשר סייע למשלחת הניו זילנדית.

## לקריאה נוספת

• Edmund Stump, **[https://books.google.co.il/books?id=tS-GueGKj68C&pg=PA55&lpg=PA55&dq=%22Sheehan+Glacier%22&source=bl&ots=5cGAgEgYGK&sig=ACfU3U1GPZxf-sr-1zjhJM_VjYPhpAxFdg&hl=en&sa=X&ved=2ahUKEwig1s6BptXiAhVO16QKHfAFBpM4ChDoATACegQIBhAB#v=onepage&q=%22Sheehan%20Glacier%22&f=false The Ross Orogen of the Transantarctic Mountains]**, P 55

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA120&lpg=PA120&dq=%22Sheehan+Glacier%22&source=bl&ots=PEprqVye-C&sig=ACfU3U0Lm4Q_qPN3geCKSrcR_zCxE7zEaQ&hl=en&sa=X&ved=2ahUKEwig1s6BptXiAhVO16QKHfAFBpM4ChDoATAFegQICBAB#v=onepage&q=%22Sheehan%20Glacier%22&f=false The Transantarctic Mountains: Rocks, Ice, Meteorites and Water]**, P 120

## קישורים חיצוניים
* קרחון שיהאן באתר הסקר הגאולוגי של ארצות הברית
* קרחון שיהאן באתר הגאזט האנטארקטי של ממשלת ניו זילנד
* קרחון שיהאן באתר הגאזט האנטארקטי של ממשלת אוסטרליה
* קרחון שיהאן באתר הגאזט האנטארקטי המשווה SCAR של ממשלת אוסטרליה
* מפת אזור קרחון שיהאן
* תחזית מזג אוויר ארוכת טווח עבור קרחון שיהאן
* 

## הערות שוליים

שיהאן
שיהאן
שיהאן
ארנבת הודית

**ארנבת הודית** או **ארנבת שחורת-עורף** (שם מדעי: *Lepus nigricollis*) היא מין של ארנבת החיה בתת-היבשת ההודית ואוכלוסייה נוספת אנדמית לאי ג'אווה שבאינדונזיה. הארנבת גם הופצה בידי האדם ברחבי העולם והפכה למין פולש.

ארנבת זו מגיעה לאורך 33–53 סנטימטרים ולמשקל 1.8-3.5 קילוגרם, כשהממוצע 2.5 קילוגרם. ארנבת זו בעלת פרווה אפורה לאורך הגב והראש כשהעורף שחור והרגליים וצידי החזה כתומים-חומים. הבטן והסנטר לבנים והזנב גם לבן ועגלגל. הארנבות החיות באזורי מדבר בהירות יותר כהסוואה. הארנבות של צפון הודו קטנות מאחיהם של הדרום והנקבות כבדות יותר מהזכרים במעט.

ארנבת זו בעלת תפוצה רחבה בתת-היבשת ההודית מפקיסטן לבורמה, נפאל ובנגלדש. היא נפוצה לאורך כמעט כל הודו וסרי לנקה, אך לא בהרי ההימלאיה הגבוהים ביותר ובביצות מנגרובים של הסונדרבאנס. תפוצה היא ממדבריות יבשים, דרך סוואנות, יערות יבשים פתוחים ובמורדות הרי נילגירי שבקצה הרי גהט המערביים ובמורדות ההימלאיה. היא מצויה בגובה 50-4,500 מטר.

הארנבת פעילה בשעות הדמדומים ובלילות ואז יוצאת לחפש צמחייה כמו עשב, דגניים שונים, צמחים רב-שנתיים שונים וגם ירקות כמו בטטה וחסה. באזורים מסוימים הם מזיקים לחקלאות. הארנבות מתרבות בקצב מהיר כשהשיא הוא בעת המונסון, אז הן ממליטות בין 1 ל-5 גורים המתבגרים מהר. צפיפות הארנבות גבוהה מאוד ובאזורים מדבריים הצפיפות מעטה יותר.

לארנבת טורפים רבים ביניהם: חתוליים, כלביים שונים, סמוריים, נחשים גדולים ועופות דורסים. הארנבת לא מצויה בסכנה ברוב אזורי תפוצתה.

## תת-מינים
* *Lepus nigricollis aryabertensis*
* *Lepus nigricollis dayanus*
* *Lepus nigricollis nigricollis*
* *Lepus nigricollis ruficaudatus*
* *Lepus nigricollis sadiya*
* *Lepus nigricollis simcoxi*
* *Lepus nigricollis singhala*

## קישורים חיצוניים

## הערות שוליים

קטגוריה:טקסונים שתוארו בידי פרדריק קיוויה
קטגוריה:ארנביים
קטגוריה:הודו: יונקים
קטגוריה:פקיסטן: יונקים
קטגוריה:נפאל: יונקים
קטגוריה:בעלי חיים שתוארו ב-1823
מקהלה עליזה

250px|ממוזער|שמאל|ברוש "מקהלה עליזה" ברחוב העצמאות 51 בהרצליה
250px|ממוזער|שמאל|שלט הסבר ליד הברוש של מקהלה עליזה ברחוב העצמאות 51 בהרצליה
"**מקהלה עליזה**" הוא שיר ילדים עברי שכתבה לאה נאור והלחינה נורית הירש. השיר יצא לאור בשנת 1967, וביצעה אותו לראשונה חוה אלברשטיין.

## רקע
לאה נאור גדלה בהרצליה. בקצה חצר הבית בו גרה ניצב עץ ברוש וסביבו היו מתקבצות ציפורים רבות. על התרחשות זו כתבה נאור את השיר. הבית בו גדלה נהרס בהמשך, ונבנו עליו בנייני דירות, אך הברוש עליו נכתב השיר לא נפגע.

ב-2019 נכנס עץ הברוש לתוכנית שימור אתרים היסטוריים של עיריית הרצליה. ב-2022 הוצב לידו שלט הסבר ברחוב העצמאות 51 בהרצליה.

## תוכן השיר
הציפורים המופיעות בשיר: עפרוני, פשוש, בולבול, סנונית, תוכי ודרור. השיר מאניש את הציפורים ואת הברוש, המשוחחים ביניהם, אך כולל גם קולות ציפורים "ציף ציף, שריק שרק / בול בול בול בול ביל בל (או: בול בול ביל בל לה לה לה...) / לה לה לה...".

בשיר ארבעה בתים, שלאחר כל שניים מהם בא פזמון חוזר.

## ביצוע השיר
השיר היה הראשון בו לאה נאור שיתפה פעולה עם נורית הירש ועם חוה אלברשטיין. הוא נכלל בתקליטה של אלברשטיין "בשירים עבריים" משנת 1967. בביצוע הזה, בולט עיבודו התזמורתי המיוחד והיוצא דופן באיכותו, של ד"ר חנן וינטרניץ.

השיר היה נעימת הפתיחה של תוכנית הרדיו לילדים בשם זה ששודרה בגלי צה"ל בבוקר יום שבת בשנים 1980–1996.

ירדנה ארזי הקליטה את השיר לאלבומה "אברא קדברא – אוסף שירי ילדים" שיצא בשנת 2014.

ביצועים נוספים לשיר הם של טוביה צפיר, אסף אשתר, מתן אריאל, גיא פרידמן, שרית חדד, דורי בן זאב ובביצוע משותף של עירית ענבי, חני נחמיאס ועופר שלחין בקלטת השלישית של "שירים קטנים" מ-1991.

בשנת 1969 חיים טופול הקליט גרסה באנגלית לשיר ברדיו בי.בי.סי בלונדון.

באוקטובר 2020 הקליטה הזמרת-יוצרת הישראלית דנה אינטרנשיונל את "מקהלה עליזה" ביחד עם שחר חסון ו-BEMET, כחלק מהפרויקט "צו השעה – צו שני".

## קישורים חיצוניים

* 
* מקהלה עליזה, באתר האינטרנט של עפר גביש
* חיים טופול וילדי הבי.בי.סי, באתר יוטיוב

## הערות שוליים

קטגוריה:שירי 2020
קטגוריה:שירי חוה אלברשטיין
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי לאה נאור
קטגוריה:שירים שהולחנו על ידי נורית הירש
קטגוריה:שירי ילדים
קטגוריה:שירים על בעלי כנף
ספרטק מוסקבה (כדורעף)

**מועדון הכדורעף צסק"א מוסקבה** (רוסית **волейбольный клуб Спартак**) היה מועדון כדורעף רוסי. הקבוצה זכתה פעם אחת באליפות ברית המועצות. הוקמה לראשונה ב-1935 ועד סוף שנות ה-40 של המאה ה-20 הייתה אחת הגדולות במדינה אך פורקה ב-1961. ב-1991 נוסדה מחדש אך ב-2015 פורקה שוב, על רקע קשיים כלכליים.
## תארים
* **[[אליפות ברית המועצות בכדורעף|האליפות הסובייטית]] / [[אליפות רוסיה בכדורעף|הליגה הרוסית]]** (1): 1940.
* **אליפות מוסקבה**' (7): 1935 — 1941.

## הערות שוליים

קטגוריה:קבוצות כדורעף רוסיות
קטגוריה:ספרטק מוסקבה
אחרי כל השנים (אלבום)

**אחרי כל השנים** הוא אלבום האולפן החמישי של הזמר עומר אדם. האלבום יצא לאור ב-1 בפברואר 2017, על ידי חברת התקליטים פליי רקורדס.

בנובמבר 2017 הוכרז כי זכה האלבום במעמד פלטינה משולשת על מעל ל-110 מיליון שימושים בניו מדיה. בסמוך לצאתו, עלה לרשת הזרמת המדיה ספוטיפיי.

## רשימת רצועות

## הערות שוליים

## קישורים חיצוניים

קטגוריה:אלבומי עומר אדם
קטגוריה:אלבומים בעברית
קטגוריה:אלבומים שהופקו על ידי אסף צרויה
קטגוריה:אלבומי פלטינה כפולה ומעלה בישראל
קטגוריה:אלבומי חברת פליי רקורדס
פרדינן, דוכס מונפנסייה

**פרדינן, דוכס מונפנסייה** (בצרפתית: **Ferdinand d'Orléans**; 9 בספטמבר 1884 - 30 בינואר 1924) היה נסיך צרפתי מבית אורליאן, בנו של הנסיך פיליפ, רוזן פריז.

## ביוגרפיה
פרדינן נולד ב-9 בספטמבר 1884 בטירת אה, צרפת, לפיליפ, רוזן פריז ולמארי איזבל, נסיכת אורליאן, בתם של אנטואן, דוכס מונפנסייה והאינפנטה לואיסה פרננדה, דוכסית מונפנסייה. בשנת 1870 חזרה משפחתו לצרפת, ובשנת 1880 העניק לו אביו את התואר דוכס אורליאן. בשנת 1886 נערכה חגיגת הנישואים של אחותו אמלי, נסיכת אורליאן עם קרלוש, מלך פורטוגל בפאר רב, ובעקבות כך גורשה המשפחה מצרפת. בשנת 1898 הצטרף פרדינן לצבא הספרדי, ובשנים 1903–1904 יצא למסע לאפריקה ואסיה, כחלק מהצי הספרדי. פרדינן היה אספן נלהב של מכוניות, ואף השתתף בכמה מרוצי מכוניות. כאחיו פיליפ, דוכס אורליאן וכבן דודו אנרי, נסיך אורליאן, היה פרדינן חוקר וצייד. בשנת 1906 יצא פרדינן למסע למזרח הרחוק, ובשנים שלאחר מכן הוא ערך שישה מסעות להודו-סין ולמזרח הרחוק. לפני מלחמת העולם הראשונה היה פרדינן מועמד לעלות על כס נסיכות אלבניה, אולם מכיוון שלא היו לו ילדים נבחר לבסוף וילהלם, נסיך אלבניה מבית ויד. בשנת 1921 התחתן פרדינן עם מריה איזבל גונזלס דה אולנייטה אי איבארטה, מרקיזת ולדטרזו השלישית, אולם לא היו להם ילדים, וב-30 בינואר 1924 הוא מת בראנדאן.

## אילן יוחסין

## קישורים חיצוניים

קטגוריה:בית אורליאן
קטגוריה:צרפתים שנולדו ב-1884
קטגוריה:צרפתים שנפטרו ב-1924
טקס פרסי האקדמיה הבריטית לקולנוע ה-24

**טקס [[פרס באפט"א לקולנוע|פרסי האקדמיה הבריטית לקולנוע]] ה-24** שמעניקה האקדמיה הבריטית לאמנויות הקולנוע והטלוויזיה, נערך בשנת 1971, בו הוענקו פרסים לסרטים הטובים ביותר של שנת 1970. הטקס נערך ברויאל אלברט הול בלונדון ב-4 במרץ 1971.

## זוכים ומועמדים

## קישורים חיצוניים

## הערות שוליים

קטגוריה:טקסי פרס באפט"א
קטגוריה:1971 בממלכה המאוחדת
קריבי (קמרון)

**קריבי** (בצרפתית: **Kribi**) היא עיר נמל שנמצאת באזור הדרום שבקמרון.

## גאוגרפיה
העיר ממוקמת כ-132 ק"מ מאבולווה, בירת האזור וכ-196 ק"מ מיאונדה, בירת קמרון.

## אקלים
הטמפרטורה הממוצעת היא 21 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 2,687 מילימטרים בשנה. חודש אוקטובר הוא החודש שיש בו הכי הרבה גשם (432 מ"מ גשם), וחודש יולי הוא החודש שיש בו הכי פחות גשם (20 מ"מ גשם).

## תנועה ותחבורה
העיר ממקומת ליד הכביש האזורי P8 והכבישים הלאומיים N7 ו-N17.

## ערים תאומות
* 
*  (הסכם שיתוף פעולה)
* 

## קישורים חיצוניים

* 

## הערות שוליים

קטגוריה:קמרון: ערים
הרודס ים המלח

[ממוזער|המלון בעת בנייתו, בשם מלון פאן אמריקן, [1972|300 פיקסלים]]
**הרודס ים המלח** הוא הוותיק בשלושת המלונות בחמי זוהר.
## היסטוריה
הקמת המלון החלה בתחילת 1971, בסמוך למרחצאות של חמי זוהר. על פי התוכנית יועד המלון לכלול בתוכו 180 חדרים ומרחצאות משלו שיתפסו את כל קומת הקרקע של המלון ויכללו בריכת מי ים המלח ובריכת מי גופרית. המלון הוקם בשותפות על ידי חברת המלונות האמריקאית פן אמריקן, חברת הבניה פון לון וגדעון בן צבי שהיה שותף בבעלות של מלון גלי זוהר בעין בוקק. סמוך לבנייה ביקש משרד התיירות להזיז את מיקום המלון מספר קילומטרים דרומה כדי למנוע תחרות של המלון במרחצאות, אולם בעלי המלון סירבו בטענה שכבר השקיעו בהכשרת המגרש של המלון כסף רב. את הבנייה ביצע הקבלן אפרים אברון.

באפריל 1973, עוד טרם פתיחת המלון, הגיע סכסוך בין השותפים במלון לבית המשפט ועבר סדרה של העברות בעלות. המלון נפתח זמן קצר לפני מלחמת יום הכיפורים שפגע קשות בפעילות המלון. המלון נמכר בשנת 1974 לחברת כלל אשר מכרה אותה לחברת מוריה של קופת חולים כללית וחברת העובדים ושמה שונה ל"מוריה ים המלח". המלון נפתח בשנת 1974. בשנות ה-70 ראה המלון רווחים נאים הודות לתיירות מרפא של נופשים שהגיעו מאירופה על חשבון הביטוח הרפואי הממשלתי שלהם, הודות לכך שעלות השהות בישראל הייתה כמחצית עלות האשפוז באירופה.

בתחילת 1984 מונה אורי אונגר למנהל המלון. זמן קצר לאחר מכן, ב-5 בפברואר 1984, פרצה במלון שרפה שגבתה שני קורבנות בנפש וגרמה למלון נזק כבד. המלון שופץ בקרוב ל-6 מיליון דולר ונפתח מחדש ב-1 באוקטובר 1984. ביולי 1989 היה המלון סגור בגלל שביתה של העובדים. בתחילת 1991 מונה יאיר פלד למנהל המלון.

בשנת 1995 נחתם הסכם לניהול מלונות מוריה עם חברת רדיסון, והמלון פעל מאז תחת השם רדיסון מוריה פלאזה ים המלח. בשנת 1998 החליטה מוריה למכור את רשת המלונות שלה ובתחילת 1999 נמכר המלון, יחד עם כל הרשת, לכור-שרתון, שהפעילה את המלון בעצמה תחת השם שרתון מוריה ים המלח. המלון היה סגור לשיפוצים למספר חודשים בשנת 2000 ונפתח מחדש באוקטובר 2000. 

ביולי 2009 נמכר המלון, יחד עם שאר מלונות שרתון לרשת מלונות פתאל. המלון עבר אז שיפוץ יסודי שעלותו נאמדת בכ-70 מיליון ש"ח כדי להופכו למלון יוקרתי מסדרת הרודס.

המלון המחודש נפתח במאי 2013. עיצוב המלון בוצע ונהגה על ידי המעצב הבינלאומי אנדראס נויידם, ואת השראתו קיבל נויידם מסביבת המלון. הוא עשה שימוש מורחב בצבעי ירוק, טורקיז, כחול, חום וזהב והשתמש בשלל חומרי גלם מהסביבה הטבעית של המלון כגון עץ, שיש ופסיפס - כדי לממש את החזון העיצובי שלו. העיצוב כולל גם את מדי הצוות שהם טוגות בהירות ואת הספא כמרחצאות מהעת העתיקה.

## קישורים חיצוניים

* הרודס ים המלח באתר פתאל

## הערות שוליים

קטגוריה:פתאל
קטגוריה:מועצה אזורית תמר: מבנים
קטגוריה:ים המלח: בתי מלון
Back to Basics (אלבום של בילי בראג)

**Back to Basics** הוא אלבום משנת 1987 של המוזיקאי האנגלי בילי בראג, המהווה אוסף שירים משלושת אלבומיו הראשונים: "*Life's a Riot with Spy vs Spy*", "*Brewing Up with Billy Bragg*" וה-EP "*Between the Wars*". אוסף זה לא הכיל חומר חדש. השירים שנאספו במהדורה זו ממחישים נושאים מרכזיים חוזרים ונשנים בעבודתו של בראג: פרשנות ביקורתית ביותר על בריטניה התאצ'רית, המלווה בשירי אהבה פואטיים. האוסף שוחרר מחדש בנובמבר 1993 על ידי חברת התקליטים Cooking Vinyl.

## רשימת השירים
#"The Milkman of Human Kindness" (Life's a Riot)
#"To Have and To Have Not" (Life's a Riot)
#"Richard" (Life's a Riot)
#"Lovers Town Revisited" (Life's a Riot)
#"A New England" (Life's a Riot)
#"The Man in the Iron Mask" (Life's a Riot)
#"The Busy Girl Buys Beauty" (Life's a Riot)
#"It Says Here" (Brewing Up With Billy Bragg)
#"Love Gets Dangerous" (Brewing Up With Billy Bragg)
#"The Myth of Trust" (Brewing Up With Billy Bragg)
#"From a Vauxhall Velox" (Brewing Up With Billy Bragg)
#"The Saturday Boy" (Brewing Up With Billy Bragg)
#"Island of No Return" (Brewing Up With Billy Bragg)
#"St Swithin's Day" (Brewing Up With Billy Bragg)
#"Like Soldiers Do" (Brewing Up With Billy Bragg)
#"This Guitar Says Sorry" (Brewing Up With Billy Bragg)
#"Strange Things Happen" (Brewing Up With Billy Bragg)
#"A Lover Sings" (Brewing Up With Billy Bragg)
#"Between the Wars" (Between The Wars)
#"Diggers' Song|World Turned Upside Down" (Between The Wars)
#"Which Side Are You On?" (Between The Wars)

## קישורים חיצוניים

קטגוריה:אלבומי 1988
שלושים שניות מעל טוקיו

**שלושים שניות מעל טוקיו** (באנגלית: **Thirty Seconds Over Tokyo**) הוא סרט מלחמה אמריקאי משנת 1944 בבימויו של מרווין לרוי עם ואן ג'ונסון וספנסר טרייסי בתפקידים הראשיים.

התסריט נכתב על ידי דלטון טרמבו והוא מבוסס על ספר בשם זה שנכתב על ידי טד לוסון , ממשתתפי הפשיטה של דוליטל, ביחד עם בוב קונסידין.

הסרט הופק רק שנתיים אחרי הפשיטה כשהמלחמה הייתה עדיין בעיצומה והוא כולל קטעים אמיתיים שצולמו על ידי צבא ארצות הברית. זה סרט פטריוטי שמטרתו הייתה להעלות את המורל האמריקאי בשעות הקשות של מלחמת העולם השנייה.

הפשיטה הזאת מתוארת גם בחלקו הסופי של הסרט פרל הארבור (2001).

העלילה מתרכזת בלוטננט טד לוסון ואנשי צוותו וביחסים עם אשתו אלן. חלקים מהסרט צולמו מהפשיטה עצמה כמו המראת המטוסים מנושאת המטוסים.

הסרט זכה בפרס אוסקר לאפקטים הטובים ביותר והיה מועמד לפרס אוסקר לצילום הטוב ביותר.

## תקציר העלילה
בתחילת הסרט מופיעה כתובת: "מאה שלושים ואחד ימים לאחר 7 בדצמבר 1941, קומץ אנשים צעירים שלא חלמו על תהילה, הלמו לראשונה בלב יפן. זהו סיפורם האמיתי אותו נספר כאן".

לויטננט קולונל ג'יימס דוליטל (ספנסר טרייסי) מתמנה לפקד על פשיטת הפצצה על ארבע ערים ביפן כפעולת תגמול להתקפה על פרל הארבור. הוא מזמן טייסים ואנשי צוות המטיסים 16 מפציצי B-25 מיטשל שהסכימו להתנדב למשימה סודית ומסוכנת.

בין הטייסים נמצא לוטננט טד לוסון (ואן ג'ונסון) המטיס מטוס בשם "הברווז הקרוע" ("The Ruptured Duck"). בין אנשי צוותו נמצא גם המקלען טאצ'ר (רוברט ווקר). לוסון הוא נשוי טרי לאלן (פיליס טקסטר) והצבא מאפשר להם להיפגש למרות הסודיות.

דוליטל אוסף את כל המתנדבים ואומר להם שמשימתם עדיין סודית ומסוכנת ומי שמפחד רשאי לעזוב. הם מתחילים אימונים בהמראה ממסלולים קצרים ובהפצצות.

לבסוף נמסרת להם המשימה. הם עולים לנושאת המטוסים הורנט (CV-8) והמטוסים מועמסים עליה בעזרת מנופים. לוסון מנהל שיחה ידידותית עם לוטננט בוב גריי (רוברט מיצ'ם), טייס של אחד המטוסים.

נושאת המטוסים מלווית בספינות קרב. הם נתקלים בספינה יפנית ומשמידים אותה אבל יש חשד שהספינה הזאת הודיעה בקשר על המצאם ולכן הוחלט להקדים את ההתקפה בעשר שעות, דבר שמביא את המטוסים לקצה גבול יכולתם מבחינת דלק.

ראשון ממריא ג'יימס דוליטל. לוסון במטוס השביעי. המטוס מגיע מעל טוקיו ומפציץ מטרות צבאיות במהירות ואחר כך פונה לכיוון סין.

בטיפות הדלק האחרונות ובתוך גשם וערפל, הוא נוחת נחיתת אונס בחוף סין. בנחיתה נפצעים רוב אנשי הצוות והוא נפצע קשה ברגלו. הם מתגלים על ידי סינים השייכים לכוחותיו של צ'יאנג קאי שק ומועברים למקומות שונים כשהיפנים בעקבותיהם. לבסוף הם מובלים לבית חולים שם נקטעת רגלו של לוסון בגלל גנגרנה. לאחר מכן הם מוטסים לארצות הברית. לוסון מסרב לראות את אשתו עד שתותקן לו פרוטזה, אך היא מקדימה לפגוש אותו בבית החולים והם מתחבקים.

## קישורים חיצוניים

* 
* שלושים שניות מעל טוקיו, באתר TCM
* קדימון לשלושים שניות מעל טוקיו, באתר יוטיוב
* יומן קולנוע על פשיטת דוליטל, באתר יוטיוב

קטגוריה:סרטי 1944
קטגוריה:סרטי מטרו גולדווין מאייר
קטגוריה:סרטי מלחמה
קטגוריה:סרטי מלחמת העולם השנייה
קטגוריה:סרטי ספנסר טרייסי
קטגוריה:סרטי תעופה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים שמתרחשים במטוס
מרי רוס

**מרי רוס** (בגרמנית: **Mary Roos**; נולדה ב-9 בינואר 1949) היא זמרת גרמנייה.

## ביוגרפיה
רוס נולדה בריינלנד-פפאלץ, בגיל תשע הקליטה את שירה הראשון "Ja die Dicken sind ja so gemütlich".

בשנת 1970 השתתפה בגמר הלאומי של גרמניה לאירוויזיון אך שם הפסידה לקטיה אבשטיין.

היא ייצגה את גרמניה פעמיים באירוויזיון, ב-1972 עם השיר "Nur die Liebe läßt uns leben" הגיעה מקום השלישי, ב-1984 עם השיר "Aufrecht geh'n" הגיעה למקום ה-13.

בשנת 1973 הוציאה את אלבום הבכורה שלה.

היא ביצעה גרסאות כיסוי למספר שירים מודרן טוקינג.

בנוסף, היא הופיעה במספר סרטים וסדרות טלוויזיה.

## קישורים חיצוניים

* 

קטגוריה:זמרות גרמניות
קטגוריה:נציגי גרמניה באירוויזיון
קטגוריה:משתתפי אירוויזיון 1972
קטגוריה:משתתפי אירוויזיון 1984
קטגוריה:גרמניות שנולדו ב-1949
קטגוריה:גרמנים שנולדו ב-1949
פרד-רנה בוליו

**פרד-רנה אוורגור בוליו** (בנורווגית: **Fred-René Øvergård Buljo**; נולד ב-6 בפברואר 1988) מוכר בשם **פרד בוליו**, הוא ראפר, זמר יוייק ומפיק סאמי-נורווגי.

## קריירה
בוליו הוא חבר בלהקת הראפ הסאמית דואולווה דואוטאר שנוצרה ב-2007. ב-2019, הוא חבר ללהקת קיינו הנורווגית במלודי גרנד פרי 2019 (תחרות לייצוג נורווגיה באירוויזיון 2019) עם השיר "Spirit in the Sky". השיר זכה במקום הראשון ונבחר לייצג את נורווגיה באירוויזיון 2019. לבסוף הגיע השיר למקום השישי בגמר האירוויזיון.

## קישורים חיצוניים

## הערות שוליים

קטגוריה:מוזיקאים נורווגים
קטגוריה:משתתפי מלודי גרנד פרי
קטגוריה:ראפרים נורווגים
קטגוריה:מפיקים מוזיקליים נורווגים
קטגוריה:אישים ממוצא סאמי
קטגוריה:נורווגים שנולדו ב-1988
עונת 1994 בליגת המשנה הרוסית בכדורגל

**עונת 1994 בליגת המשנה הרוסית בכדורגל** הייתה העונה השלישית בתולדות הליגה הראשונה ברוסיה. באותה עונה הליגה לא חולקה לשלושה אזורים כמו בשתי העונות הקודמות והיא שוחקה במסגרת טבלת ליגה מאוחדת אחת בת 22 קבוצות, כאשר חמש הקבוצות הפחות טובות יורדות לליגה השנייה בעוד אלופת הליגה וסגניתה מעפילות לליגת העל הרוסית בכדורגל.

בתום אותה העונה העפילו לליגת העל הרוסית בכדורגל צ'רנומורץ נובורוסיסק ורוסטסלמאש.
## הקבוצות המשתתפות

## ראו גם
*עונת 1994 בליגת העל הרוסית בכדורגל

1994
קטגוריה:תחרויות כדורגל ב-1994
יאקוב לורות

**יאקוב לורות** (בגרמנית: **Jacob Lüroth**; 18 בפברואר 1844, מנהיים - 14 בספטמבר 1910, מינכן) היה מתמטיקאי גרמני.

## ביוגרפיה
לורות נולד במנהיים. הוא התחיל ללמוד אסטרונומיה באוניברסיטת בון, אך בעקבות בעיית עיניים הוא לא היה יכול להמשיך ובשנת 1863 עבר להיידלברג. בשנת 1865 הוא סיים דוקטורט שחקר משפט פסקל באוניברסיטת היידלברג.

תחום עיסוקו העיקרה היה סטטיסטיקה. לורות היה בין הראשונים שחקרו התפלגות t. בשנת 1876 הוא הוכיח משפט לורות.

יאקוב לורות היה מלמד בקרלסרוהה, האוניברסיטה הטכנית של מינכן ובאוניברסיטת פרייבורג.

על הישגיו הוא נבחר לאקדמיה של בווריה ובשנת 1883 לאקדמיה לאופולדינה.

## קישורים חיצוניים

קטגוריה:מתמטיקאים גרמנים
קטגוריה:בעלי תואר דוקטור מאוניברסיטת היידלברג
קטגוריה:סגל אוניברסיטת פרייבורג
קטגוריה:גרמנים שנולדו ב-1844
קטגוריה:גרמנים שנפטרו ב-1910
Dark Ballet

**Dark Ballet** (בעברית: **בלט אפל**) הוא סינגל שהוקלט על ידי הזמרת-יוצרת האמריקאית מדונה, מתוך אלבומה הארבעה עשר, Madame X. השיר יצא לאור ב-7 ביוני 2019, על ידי חברת התקליטים אינטרסקופ כסינגל השיווקי השלישי והאחרון מתוך האלבום.

השיר הגיע למקום ה-49 במצעד השירים שבצרפת.

## רקע וכתיבה
בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. לבסוף, ביוני 2019, הוציאה מדונה את השיר הזה כסינגל השיווקי השלישי מתוך האלבום, כשהקודם הוא "Future". השיר הופק באמצעות מדונה ועמיתה Mirwais .

בשיר מדברת מדונה על דת הנצרות, ובקליפ השיר ניתן לראות כומר.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של מדונה ב-7 ביוני 2019, בסמוך לצאתו כסינגל. בתחילת הקליפ, מוזכר שמה של ז'אן ד'ארק. בהמשך, ניתן לראות בן אדם שמוצא להורג בשיטת העלאה על המוקד.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:שירים על ריקודים
קטגוריה:שירים עם נושאים פמיניסטיים
קטגוריה:שירי גוספל
קטגוריה:שירי פופ ניסיוני
ספריית הדוכס אוגוסט

**ספריית הדוכס אוגוסט** (בגרמנית: **Herzog August Bibliothek**) היא ספרייה הממוקמת במדינת סקסוניה התחתונה שבגרמניה.

## היסטוריה
הספרייה נוסדה בשנת 1572 על ידי יוליוס, דוכס בראונשווייג-לינבורג.

במהלך המאה ה-17 היא הייתה הספרייה הגדולה ביותר מצפון להרי האלפים.

היא נקראה על שם אוגוסט הצעיר, דוכס ברונסוויק-לינבורג אשר הרחיב רבות את האוסף של הספרייה.

גנרלים וצבאות שמרו על הספרייה תחת הגנה מיוחדת ואוספיה כמעט ולא נפגעו מאז הקמתה. 

היא מכילה בסביבות 11,500 כתבי יד ו-900,000 ספרים ש-350,000 מתוכם הודפסו בין המאה ה-15 למאה ה-18, נכללים בהם גם אינקונבולה.

בין הספרנים שעבדו בה נמנה גוטהולד אפרים לסינג.

לספרייה חשיבות בינלאומית בכך שהיא מכילה אוספים מימי הביניים ותחילת אירופה המודרנית.

חוקרים ואנשי אקדמיה רבים מרחבי העולם עובדים ביחד עם צוות הספרייה בפרויקטים ומחקרים שונים.

## קישורים חיצוניים

*  

קטגוריה:ערכים שבהם תבנית בריטניקה אינה מתאימה
קטגוריה:גרמניה: ספריות
קטגוריה:סקסוניה התחתונה: חינוך
קטגוריה:סקסוניה התחתונה: מבנים
ז'ארקו יובאנוביץ'

**ז'ארקו יובאנוביץ**' (בסרבית: **Žarko Jovanović**, 26 בדצמבר 1925 – 26 במרץ 1985), היה מוזיקאי סרבי צועני, שניגן בבללייקה, התפרסם בעיקר בכתיבת המילים ל"דז'ם, דז'ם", ההמנון הצועני.

יובאנוביץ נולד באחת משכונותיה של בלגרד. במהלך מלחמת העולם השנייה היה כלוא בשלושה מחנות ולבסוף חבר לפרטיזנים היוגוסלבים. חלק ממשפחתו נספו במלחמה. ב-1964 עבר לפריז, בצרפת.

הוא היה פעיל בפוליטיקה הצוענית והשתתף בשני קונגרסים צועניים בינלאומיים, ב-1971 ליד לונדון וב-1978 בז'נבה. בקונגרס השני התמנה לתפקיד שר התרבות הצועני.

## קישורים חיצוניים

קטגוריה:מוזיקאים צוענים
קטגוריה:מלחינים מן המאה ה-20
קטגוריה:ילידי 1925
קטגוריה:נפטרים ב-1985
The Works of William Blake: Poetic, Symbolic and Critical

ממוזער|תרשים הממחיש את הרעיון של עשרים ושבע הכנסיות, או מחוזות השמיים, כפי שצוין בשירתו של ויליאם בלייק והורחב ואויר באופן מלא על ידי אדווין ג'ון אליס וויליאם בטלר ייטס.
ממוזער|תרשים המתאר את ההגיון היורד ועולה, כפי שמתגלם בדמותו של יוריזן, אחת מארבע הזואות לבלייק, דרך עשרים ושבע הכנסיות, דרך ימי הבריאה ודרך גלגל המזלות.
**The Works of William Blake: Poetic, Symbolic and Critical** (בעברית: **יצירותיו של ויליאם בלייק: שירה, סמליות וביקורת**), נערך בתוספת ליטוגרפיות של ספרי הנבואה המאוירים, וכן בתוספת ממואר ופרשנויות מאת אדווין ג'ון אליס וויליאם בטלר ייטס, הוא ספר פרשנות בעל שלושה כרכים על המשורר, הצייר והדפס האנגלי, ויליאם בלייק.

הספר נכתב במסגרת שיתוף הפעולה בין שני המשוררים, אדווין ג'ון אליס וויליאם באטלר ייטס ופורסם על ידי הוצאת הספרים Bernard Quaritch בשנת 1893. עבודה זו הייתה הניסיון המקיף הראשון לפרש את מכלול יצירותיו של בלייק, על ידי הבלטת החשיבות שלו על "ספרי הנבואה", בניגוד לגישתם הפרשנית של קודמיהם למלאכה זו, שערכו יצירות ביקורתיות נוספות על בלייק, כמו למשל אלג'רנון צ'ארלס סווינברן וויליאם מייקל רוזטי. כמו כן, היצירה הייתה המהדורה הראשונה שהכילה את רוב שירתו של בלייק, עם פרשנות מלומדת, על אף תכונותיה השגויות והמטעות, כמו למשל הממואר.

הספר נחשב לאחת ההתפתחויות המשמעותיות של המאה התשע-עשרה בהפצת שירתו של בלייק, וגם לניסיון שאפתני לפרש את הגישה החזיונית של המשורר לעשיית הספרות. מקובל לחשוב שהספר האיר את דרכו והשפיעה באופן ניכר על מהלך חייו של אחד מעורכיו, המשורר ויליאם בטלר ייטס, בעצמו מהבולטים במשוררי המאה העשרים בשפה האנגלית, וכמו בלייק, כמשורר בעל חזון.

בין השנים 1889 ל-1893 שיתף ייטס פעולה עם אדווין אליס, צייר ומשורר, בעבודה על חיבור מהדורה של שלושה כרכים של יצירותיו של בלייק, בתוספת ממואר ופרשנות לסימבוליזם הבלייקיאני, שהיה מאמץ נרחב ומפורט להגדיר כל היבט של סמלים אלה. ייטס שמח לגלות שהרעיונות האמנותיים והפואטיים של בלייק משתלבים עם רעיונותיהם של התיאוסופיסטים והסטודנטים, חברי המסדר ההרמטי של השחר המוזהב, משום שכעת הוא היה יכול להשתמש בחומרים הקשורים לתורת הנסתר ולטעון לסמכותו של משורר גדול לאימוץ אמונות והשראה שכאלה, כדי לטפח ולהשריש אותם עמוקות לתוך אמנות השירה והפרוזה שלו, משום שלעבודותיו של בלייק היו הקבלות ליצירותיו של ייטס, דרך שאיפותיו הפואטיות והרוחניות, ולכן הוא גילה תקדים מוצדק ואף נשגב.

כמו כן, שלושת הכרכים הללו כוללים את האיורים המשוכפלים הראשונים של ספרי הנבואה של בלייק, ומהווים את האוסף הראשון שיפרסם את ואלה, או ארבע הזואות. ייטס סימן את ויליאם בלייק כמאסטר אמנותי ורוחני עוד בתחילת הדרך, ועם אדווין אליס הפיק פרשנות בקנה מידה גדול על ספרי הנבואה של בלייק ב-1893. גם אם לעיתים קרובות הפרשנות היא בלתי עקבית ואידיוסינקרטית, האוסף עזר לבסס את חשיבותה של שירתו האזוטרית של בלייק.

## ראו גם
*חזון
*ויליאם בלייק
*ויליאם בטלר ייטס
*אדווין ג'ון אליס
*ואלה, או ארבע הזואות
## קישורים חיצוניים
*
* Ellis, Edwin and Yeats, W. B., "The Works of William Blake" (2014). Bibliographic Studies. 8.
* 
* 
* 

## הערות שוליים

קטגוריה:ויליאם בלייק
קטגוריה:ויליאם בטלר ייטס
קטגוריה:ביקורת ספרותית
קטגוריה:ספרי 1893
קוורט מוטור וייקל קומפני

**קוורט מוטור וייקל קומפני** (באנגלית: **Covert Motor Vehicle Company**) הייתה יצרנית כלי רכב אמריקאית אשר פעלה בין השנים 1901–1907 בעיר "לוקפואט"  במדינת ניו יורק בארצות הברית.

"קוורט מוטור וייקל קומפני" החלה את דרכה בייצור כלי רכב הפועלים באמצעות מנועי קיטור ועברה לייצור כלי רכב הפועלים באמצעות מנועי בנזין.

## "קוורט מוטור וייקל קומפני"

* בראש החברה "קוורט מוטור וייקל קומפני" עמד "Byron V. Covert" שפיתח ועיצב את הדגמים.
* בשנת 1901 ייצרה "קוורט מוטור וייקל קומפני" דגם שהונע על ידי מנוע קיטור, 2 צילינדרים, ודגם מנוע בנזין המפיק 3 כ"ס. בהמשך עברה לייצר דגמים שהופעלו על ידי מנועי בנזין בלבד, דגם 1 צילינדרים שהפיק 6.5 כ"ס ודגם 4 צילינדרים שהפיק 24 כ"ס.
* "קוורט מוטור וייקל קומפני" ייצאה כלי רכב לבריטניה בשם "Covert-Jacksons".
* משנת 1904 "קוורט מוטור וייקל קומפני" ייצרה "רכבי סיור פתוחים"  שיועדו ל-2 נוסעים, בדגמים הורכבו מנועי 1 צילינדרים.

## מדגמי "קוורט מוטור וייקל קומפני"
* "model A" - יוצר בין השנים 1905–1907, 2 מושבים, מנוע 1 צילינדרים המפיק 6.5 כ"ס, מחיר היחידה עמד על 650 דולר.
* "model B" - יוצר בין השנים 1905–1907, 4 מושבים, מנוע 4 צילינדרים המפיק 20–24 כ"ס, מחיר היחידה עמד על 2,250 דולר.

## גלריה

קובץ:Covert, MA C 1903 H, Regent Street Motor Show, built 1904 Front (COV-ERT 1903 is fake).jpg | "קוורט" שנת 1904
קובץ:Covert, MA C 1903 H, Regent Street Motor Show 2011, 1904 Heck (COV-ERT 1903 is fake).jpg | "קוורט" שנת 1904
קובץ:1904 Covert Chainless.jpg | "קוורט" שנת 1903
קובץ:1902 Covert Runabout Automuseum Dr. Carl Benz, 2014.JPG | "קוורט" שנת 1902


קובץ:Emblem Covert.JPG | לוגו "קוורט" על מכסה הרדיאטור


## קישורים חיצוניים

## הערות שוליים

קטגוריה:כלי רכב שהושקו ב-1901
קטגוריה:יצרני רכב אמריקאיים
אברהם סיידנברג

**אברהם סיידנברג** (באנגלית: **Abraham Seidenberg**; 2 ביוני 1916, וושינגטון די. סי., ארצות הברית – 3 במאי 1988, מילאנו, איטליה) היה מתמטיקאי יהודי-אמריקאי..

## קורות חיים
אברהם סיידנברג נולד בוושינגטון די. סי.. בשנת 1937 הוא סיים תואר שני במתמטיקה באוניברסיטת מרילנד והמשיך ללימודי תואר שלישי באוניברסיטת ג'ונס הופקינס אצל אוסקר זריצקי. לאחר קבלת תואר דוקטור בשנת 1943, הוא עבר לקליפורניה. תוך זמן קצר הוא נקלט באוניברסיטת קליפורניה בברקלי ועבד בה עד שפרש לגמלאות בשנת 1987. בשנת 1958 הוא התמנה לפרופסור.

תחום עיסוקו היה אלגברה קומוטטיבית, גאומטריה אלגברית, אלגברה דיפרנציאלית והיסטוריה של המתמטיקה. התרומה העיקרית שלו היא בתחום משפטי כהן-סיידנברג אותם הוא חקר לצד אירווין כהן. בשנת 1968 הוא פרסם ספר Elements of the theory of algebraic curves.

הוא התחתן עם אייבי קגלי, יהודייה מאנקונה, סופרת ואחותו של המנחה שלו באוניברסיטה אוסקר זריצקי. הם הרבו לבקר באיטליה, בה הוא נפטר במהלך ביקור והרצאות באוניברסיטת מילאנו.

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:מתמטיקאים יהודים אמריקאים
קטגוריה:אלגבראיסטים יהודים
קטגוריה:בוגרי אוניברסיטת מרילנד
קטגוריה:בעלי תואר דוקטור מאוניברסיטת ג'ונס הופקינס
קטגוריה:סגל אוניברסיטת קליפורניה בברקלי
קטגוריה:אמריקאים שנולדו ב-1916
קטגוריה:אמריקאים שנפטרו ב-1988
אדוארד דאודן

**אדוארד דאודן** (1843-1913) היה מבקר ספרות אירי, מלומד שקספירי ומשורר.

היה מחשובי מבקרי הספרות האירופאים בתקופה הוויקטוריאנית. ערך מהדורה מפורשת של שירי וורדסוורת' ומהדורה של שירי שלי. חיבר ספרים על שקספיר, הוציא לאור את הסונטות של שקספיר מפורשות, והשתתף במהדורת ארדן הראשונה של מחזותיו. כן עסק בשירתם של סאות'י, קולרידג', רוברט בראונינג, גיתה, הוגו, איבסן, ואחרים. אף על פי ששמו כמבקר יצא לתהילה בעולם כולו, דאודן החשיב את ספר שיריו הקטן (1876) יותר מכל ספריו הביקורתיים. הוא היה מקורב למשורר האירי-יהודי ארליך קמינגהם, וקיימות סברות שהשניים השפיעו זה על שירתו של זה. 

## ספרים בעריכתו
* "הסונטות של שקספיר" (1881)
* "בלדות ליריות, לפי המהדורה הראשונה" (1890)
* "היצירות הפיוטיות של וורדסוורת'" (1892)
* "היצירות הפיוטיות של שלי" (1893)
* "מבחר שירי רוברט סאות'י" (1895)
* "מבחר שירי וורדסוורת'" (1897)
* "המלט" (1899)
* "רומיאו ויוליה" (1900)
* "סימבלין" (1903)
* "מבחר שירי קולרידג'" (1906)
* **"**גיתה, הדיוואן המערבי-מזרחי" (1914, בתרגומו)

## ספריו הביקורתיים
* "שקספיר, שכלו ואמנותו" (1875)
* "שקספיר" (1877)
* "לימודים בספרות 1789-1877" (1878)
* "סאות'י" (1880)
* "חיי פרסי ביש שלי" (1886)
* "תעתיקים ולימודים" (1888)
* "לימודים חדשים בספרות" (1895)
* "מבוא לשקספיר" (1895)
* "תולדות הספרות הצרפתית" (1897)
* "המהפיכה הצרפתית והספרות האנגלית" (1897)
* "פוריטן ואנגליקן: לימודים בספרות" (1900)
* "רוברט בראונינג" (1904)
* "מישל דה מונטן" (1905)
* "מאמרים מודרניים ואליזבטנים" (1910)

## קישורים חיצוניים

* 
* 
* 

2019 06
קטגוריה:משוררים אירים
קטגוריה:מבקרי ספרות
קטגוריה:ילידי 1843
קטגוריה:נפטרים ב-1913
הליגה הישראלית בכדורגל חופים 2019

**[[הליגה הישראלית בכדורגל חופים]] 2019** הייתה אירוע של ליגת כדורגל החופים של ישראל, שנערכה בין 14 ביוני ל-26 ביולי 2019, בנתניה, ישראל.

## שלב הבתים

כל שעות המשחקים התקיימו בשעון ישראל .

### בית א'

----

----

----

----

### בית ב'

----

----

----

----

## פלייאוף ירידה
המנצחות בחצאי הגמר הבטיחו את הישארותן בליגה עונה נוספת, בזמן שהמפסידה בגמר פלייאוף הירידה שנערך במחזור הסיום, נשרה לליגה הלאומית בכדורגל חופים.

בגמר פלייאוף הירידה הפסידה "מסעדת חוף מנדרין" תל אביב להפועל "זר יצחק ובניו" כרמיאל בתוצאה 7–2 וירדה לליגת המשנה בפעם הראשונה בתולדותיה.

## שלב הנוקאאוט

### משחק ראווה

### הרכבי הקבוצות

### רבע גמר

### חצי גמר

### גמר הנוער
בניגוד לחוקי המשחק הרגילים של כדורגל החופים, גמר הנוער היה במתכונת של שתי מחציות, שכל אחת מהן נמשכה 12 דקות.

### משחק ההישרדות

### משחק ראווה
בניגוד לחוקי המשחק הרגילים של כדורגל החופים, משחק הראווה היה במתכונת של שתי מחציות, שכל אחת מהן נמשכה 12 דקות.

### הרכבי הקבוצות

### גמר

### פרסים

## מלך השערים
להלן טבלת מלך השערים המכילה את כל מי שהבקיע למעלה מארבעה שערים במהלך העונה:

## ראו גם
* הליגה הישראלית בכדורגל חופים

## קישורים חיצוניים
* האתר הרשמי של כדורגל החופים
* 
* 

קטגוריה:ליגות כדורגל בישראל
קטגוריה:תחרויות כדורגל חופים בישראל
קטגוריה:נתניה: תחרויות ספורט
קטגוריה:2019 בישראל: כדורגל
מפרץ ארטיינס

**מפרץ ארטיינס** או **מפרץ ארטאנס** (באנגלית: **Artanes Bay**; בבולגרית: ***залив Артанес***) הוא מפרץ רחב בחוף אוסקר השני בארץ גרהאם שבאנטארקטיקה. 

רוחבו של המפרץ 14 קילומטרים. עומקו של המפרץ 6.2 קילומטרים.

המפרץ מצוי בין כף פיירווד'ר ממערב, לנקודת שיוור ממזרח.

## היסטוריה
### גילוי המפרץ
המפרץ נוצר בעקבות היווצרות השבר במדף הקרח לארסן בשנת 2002, ובשל נסיגת קרחון רוגוש. 

המפרץ מופה לראשונה בשנת 2012. 

### מקור השם
המפרץ נקרא על שמו של היישוב העתיק ארטיינס (Artanes) בצפון מערב בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* מפרץ ארטיינס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

ארטיינס
ארטיינס
ארטיינס
הייקי מקטש

**הייקי מקטש** (בגרמנית: **Heike Makatsch**; נולדה ב-13 באוגוסט 1971) היא שחקנית גרמנייה.

## ביוגרפיה
מקטש נולדה בדיסלדורף. ב-1988 נסעה למספר חודשים לניו מקסיקו על מנת לרכוש אנגלית בצורה טובה יותר.

היא למדה במשך ארבעה סמסטרים סוציולוגיה ומדעי המדינה באוניברסיטת דיסלדורף.

ב-1993 הופיעה לראשונה בטלוויזיה כשהנחתה מספר תוכניות בערוץ המוזיקה "VIVA".

ב-1996 הופיעה לראשונה בקולנוע בקומדיה "Männerpension" לצד טיל שווייגר.

ב-1997 שיחקה בסרט "Obsession" שהוצג לראשונה בפסטיבל הסרטים הבינלאומי בטורונטו, בסרט זה הכירה את בן זוגה דניאל קרייג איתו הייתה במערכת יחסים עד 2004.

ב-2002 שיחקה בסרט האימה "האויב שבפנים".

ב-2005 שיחקה בסרט המדע הבדיוני "A Sound of Thunder" המבוסס על סיפור קצר של ריי ברדבורי, באותה שנה גם הופיעה בסרט "דלתות נפתחות" עם אנדי מקדואל.

ב-2009 שיחקה בסרט "הדלת" לצד מאדס מיקלסן. שיחקה גם בסרט הדרמה הביוגרפי "Hilde", בו גילמה את הזמרת והשחקנית הילדגרד קנף.

ב-2011 גילמה את דודה פולי בהפקה גרמנית של הסרט "טום סוייר".

בשנת 2024 שיחקה בסדרה הקומית השחורה "איפה וונדה?" (אנ') באפל TV פלוס בתפקיד של קרלוטה קלאט, שנואשת למצוא את בתה שנעדרה וונדה, מסתבכת עם הרשת האפלה ומגלה את סודותיה הכמוסים של העיירה. 

## קישורים חיצוניים

קטגוריה:שחקניות קולנוע וטלוויזיה גרמניות
קטגוריה:זוכי פרס אמי הבין-לאומי: שחקנית
קטגוריה:גרמניות שנולדו ב-1971
חוף הנסיך אולף

**חוף הנסיך אולף** (באנגלית: **Prince Olav Coast** ;בנורווגית:  ***Kronprins Olav Kyst***) הוא חלק מחוף ארץ המלכה מוד שבאנטארקטיקה. 

החוף מצוי בין הכניסה המזרחית למפרץ לוצו-הולם, לבין קרחון שינאן.  

ממערב לחוף מצוי חוף הנסיך האראלד.

## היסטוריה
### גילוי החוף

החוף התגלה על ידי קפטן הייאלמר ריסר-לרסן בינואר 1930 במהלך טיסתו מעל האזור.

### מקור השם

לארסן קרא לחוף על שמו של אולף החמישי - באותה עת נסיך נורווגיה, ולימים מלך נורווגיה.

## קישורים חיצוניים

* חוף הנסיך אולף באתר הסקר הגאולוגי של ארצות הברית
* חוף הנסיך אולף באתר הגאזט האנטארקטי המשווה SCAR של ממשלת אוסטרליה
* מינרלים שהתגלו בחוף הנסיך אולף, באתר mindat
* תצלום לוויין של חוף הנסיך אולף באתר נאס"א

## הערות שוליים

*
אולף
דודו באוכנר

[שמאל|ממוזער|באוכנר ו[גבי עמרני במופע "חנוך לוין בצבעים"]]
**דודו באוכנר** (נולד ב-1980) הוא שחקן קולנוע, טלוויזיה ותיאטרון, במאי ומדבב ישראלי.

## ביוגרפיה
דודו באוכנר נולד וגדל בפתח תקווה. בשנים 1996–1999 למד במגמת תיאטרון בתיכון עמל ליידי דייוויס תל אביב והיה סולן ושחקן בלהקת "עבר, הווה ועתיד" בפתח תקווה בניהולו של המוזיקאי עוזי חיטמן. בצה"ל עשה שירות צבאי מלא בחיל האוויר בתפקיד לוחם כיבוי אש, חילוץ והצלה.

הוא בוגר סל"ה - הסטודיו לאמנויות התיאטרון מיסודו של יורם לוינשטיין, בו למד בשנים 2003–2006. בתקופת לימודיו בסטודיו שיחק בשלושה סרטי קולנוע חרדי. בתום לימודיו ביים מערכוני בידור של מועדון הסטנד-אפ "קאמל קומדי קלאב"; אחר-כך שיחק בהצגה "חי בסרט" בתיאטרון חיפה, ביחד עם קבוצת השחקנים הצעירה של תיאטרון חיפה, מאת ובבימויו של שמעון מימרן. בשנים 2006–2009, שיחק בהצגות ילדים ונוער במסגרות המדיטק, תיאטרון העמותה לילדים ונוער, תיקי מילשטיין הפקות ותיאטרון הקיבוץ.

בשנים 2010–2014 הפיק, ביים ושיחק בהצגה "חנוך לוין בצבעים", מופע מחווה לחנוך לוין בהשתתפות גבי עמרני. בשנת 2012 כתב, ביים, שיחק ושר ב"קברניט עם רגל מעץ", מחזמר משיריו של בני ברמן, בהשתתפות אריק סיני. ביים את "סינדרלה", הפקת ילדים לחנוכה בכיכובה של רוני דואני; את הצגת הבידור "או אני או הקזינו" ואת המופע המוזיקלי של אריק סיני "שרים אהבה".

באוכנר שיחק בסדרות הטלוויזיה "איש חשוב מאוד", "רמזור", "שלטון הצללים" ו"המנצח". הוא שיחק בסרטי הקולנוע "הפנטזיה הגדולה של סימיקו הקטן", "תפוחים מן המדבר", "ילד טוב ירושלים", "מסע הטבעת" ובקופרודוקציה הישראלית- רוסית "הואן גוכים".תמונות יפואיות, המלך (פרי יצירתו-כתיבה בימוי והפקה)

באוכנר הוא היוצר, המנחה והעורך של שתי תוכניות רשת: "עד 120", ששודרה ב-Mako ובוואלה! בשנים 2014–2016 ו"קבלן קולות" ששודרה ב-ynet ב-2019. אלו תוכניות ראיונות סאטיריות עם פוליטיקאים ואנשים ידועים. בין המרואיינים: מירי רגב, אבי כץ, יורם שפטל, עופר שלח, חיים כץ, משה פייגלין, עיסאווי פריג', ישראל אהרוני, דוד ביטן ודודי אמסלם.

השתתף בפרסומות לבזק בינלאומי, קופת חולים מכבי, בנק לאומי ותשדירי בחירות. באוכנר מרבה לעסוק בדיבוב, בעיקר למגזר החרדי, דיבב בסדרת ההנפשה "חבורת תריג".

## חיים אישיים
דודו באוכנר נשוי, אב לשלושה ילדים ומתגורר בהרצליה.

## פילמוגרפיה
### יוצר, מנחה ועורך בטלוויזיה

### מנחה בטלוויזיה

### משחק בטלוויזיה

### משחק בקולנוע

### בימוי בתיאטרון

### משחק בתיאטרון

## קישורים חיצוניים

* התוכנית עד 120, באתר יו טיוב
* דודו באוכנר, באתר ספר הקולנוע הישראלי
* 
* צבי גורן, חנוך לוין בצבעים – מופע שמח וטוב לב, באתר הבמה, 9 במרץ 2010
* 

קטגוריה:מנחי טלוויזיה ישראלים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:שחקני קולנוע חרדי
קטגוריה:במאי תיאטרון ישראלים
קטגוריה:מדבבים ישראלים
קטגוריה:בוגרי תיכון ליידי דייוויס (תל אביב)
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:הרצליה: אישים
קטגוריה:ישראלים שנולדו ב-1980
קטגוריה:פתח תקווה: אישים
כתב יד טופקאפי

**כתב יד טופקאפי** הוא אחד מכתבי היד העתיקים ביותר של ספר הקוראן, והוא נכתב במאה ה-8 לספירה (שלהי המאה הראשונה בלוח השנה האסלאמי).

כתב היד הזה שמור בארמון טופקאפי, באיסטנבול שבטורקיה.

כתב היד משויך לעות'מאן בן עפאן.

גודלו של כתב היד הוא 41 ס"מ על 46 ס"מ. הוא מכיל יותר מ-99% מהקוראן, כשלמעשה רק שני עמודים (23 פסוקים) חסרים.

## הערות שוליים

קטגוריה:קצרמר אסלאם
קטגוריה:כתבי יד
אלון חמאווי

**אלון חמאווי** (נולד ב-10 במאי 1980) הוא שחקן ורקדן ישראלי.

## ביוגרפיה
חמאווי נולד וגדל בנס ציונה. התגייס למשמר הגבול ושוחרר לאחר שנה עקב בעיות בריאותיות. לאחר מכן החל לעבוד בצוות בידור במלונות באילת.

בשנת 2004 השתתף חמאווי בעונה השנייה של תוכנית המציאות "פרויקט Y" וזכה במקום השלישי. בהמשך סיים לימודי משחק בבית צבי.

## קריירה
את קריירת המשחק שלו התחיל בשנת 2006 בסרטו של איתן פוקס "הבועה", בתפקיד קצין במחסום. בשנת 2009 שיחק בסדרה "נבלות". בשנת 2010 השתתף בסדרה "הכל דבש" בתפקיד אלירן. בשנת 2012 שיחק את מוטי בסדרה "ילדי ראש הממשלה". באותה השנה שיחק את נחשון מרציאנו בסדרה "תנוחי".

בשנת 2013 שיחק בסדרות "גאליס" ו"המשרד".

בשנת 2015 שיחק בסדרה של HOT3 "אטלנטיקה" בתפקיד הראשי, ולגלם את איתן קונפינו בסדרה "השוטר הטוב" ב-Yes הטלוויזיה בלוויין. ב-2018 שיחק בסרט הטלוויזיוני של קשת 12 "חטיפה: קו 300" בתפקיד נתן זהבי.

בשנת 2019 שיחק בתפקיד ראשי (החוקר קובי וקנין) בסדרה "פמת"א". באותה שנה שיחק בתפקיד משנה בסדרה "כיפת ברזל".
יצר ושיחק בסדרה ״אנדרדוגס״ של יס בתפקיד הראשי
בתיאטרון שיחק בהצגות "הכרכרה" ו"פיטר פן".

שיחק בסדרות הטלוויזיה "מלון ברושים" ו"בית הדין המצולם" של ערוץ הידברות.

בשנת 2020 שיחק בסדרת הנוער "כפולה".

בשנת 2021 עלתה לעמוד היוטיוב של כאן דיגיטל סדרת הרשת "פגום" בה הוא משתתף.

בשנת 2022 שיחק בסדרת הדרמה "מנאייכ" כחוקר במח"ש ובסדרה "מיוחדת" של "כאן חינוכית" כדני, מבריח של טלפונים ניידים. באותה שנה השתתף גם ב"שומקום", בתפקיד קינדר.

בשנת 2025 השתתף בפרק ספיישל "קופה ראשית" לכבוד יום העצמאות בתור לקוח בסופר.

## חיים אישיים
מתגורר ברחובות.

## קישורים חיצוניים

* פרופיל באתר סוכנות זוהר יעקובסון
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:גאליס
קטגוריה:מתמודדי פרויקט Y
קטגוריה:בוגרי בית צבי
קטגוריה:סגל ערוץ הידברות
קטגוריה:נס ציונה: אישים
קטגוריה:רחובות: אישים
קטגוריה:ישראלים שנולדו ב-1980
מקסימיליאן מוצקה

**מקסימיליאן מוצקה** (בגרמנית: **Maximilian Mutzke**; נולד ב-21 במרץ 1981) הוא זמר גרמני.

## ביוגרפיה
מוצקה נולד בבאדן-וירטמברג, הוא החל את הקריירה שלו בלהקת הפאנק "Project Five".

ב-2004 בתחרות כישרונות שאורגנה במסגרת תוכנית האירוח "TV total" בהנחיית שטפן ראב.

ב-2004 ייצג את גרמניה באירוויזיון והגיע למקום השמיני.

בסוף אותה שנה יצא אלבומו הראשון, ב-2007 יצא אלבומו השני וב-2008 השלישי.

ב-2010 היה בין כותבי השיר "I Care For You" שבוצע על ידי "I Care For You" בגמר הלאומי של גרמניה לאירוויזיון.

## קישורים חיצוניים

* 

קטגוריה:זמרים גרמנים
קטגוריה:נציגי גרמניה באירוויזיון
קטגוריה:משתתפי אירוויזיון 2004
קטגוריה:גרמנים שנולדו ב-1981
רובה בייקר

**רובה בייקר** (באנגלית: **Baker rifle**) או בשמו הרשמי **רובה רגלים דגם 1800** (באנגלית: **Pattern 1800 Infantry Rifle**) היה רובה מחורק, בהצתת חלמיש בעל טעינת לוע, אשר פותח על ידי הצבא הבריטי ושירת את כוחות האימפריה הבריטית, צבא ארצות הברית, ומדינות נוספות בין שנת 1801 לאמצע המאה ה-19. הבייקר היה הרובה המחורק הראשון לשרת באופן רשמי בצבא הבריטי וכדי לעשות בו שימוש הוקמו יחידות הרובאים הבריטיות, שהפעילו בעזרת הבייקר כוח אש מדויק בשדה הקרב של תחילת המאה ה-19.

בשונה מהמוסקט חלק הקנה שהיה נפוץ בצבאות התקופה, טכנולוגיית הרובה המחורק שבאה לידי ביטוי ברובה הבייקר, הביאה ליכולת אש מדויקת בהרבה וטווח אפקטיבי רב יותר. המחיר היה תפעול מסורבל עם זמני טעינה ארוכים יותר, שכן הבייקר נטען מהלוע (בדומה למוסקט) אך הקנה המחורק הצריך מאמץ רב יותר לטעינת הנשק. בצבא הבריטי נוסדו יחידות הרובאים כדי לעשות בו שימוש, הרובאיים נדרשו לעשות שימוש בטקטיקות לוחמה שונות והם הוצבו בקדמת הקו במטרה לפגוע במטרות איכות של האויב. רובאיים אלו היו יחידות חיל רגלים קלות שתפקדו בשדה הקרב בשיטות לחימה דומות ליחידות קומנדו של ימינו - שכללו איגופים, הסוואה והסתתרות כדי לפגוע בכוחות האויב באש מדויקת ואיכותית.

## ראו גם
* מוסקט (רובה)
* רגימנט הרובאים

## קישורים חיצוניים

* אודות הבייקר באתר England.prm.ac.uk.
* אודות הבייקר באתר War is Boring.

## הערות שוליים

קטגוריה:רובים בריטיים
קטגוריה:רובי מוסקט
באטורי

**באטורי** (בצרפתית: **Batouri**) היא עיירה שנוסדה ב-7 ביוני 1955 וממוקמת באזור המזרח שבקמרון.

## גאוגרפיה
העיירה ממוקמת כ-72 ק"מ מברטואה, בירת האזור וכ-312 ק"מ מיאונדה, בירת קמרון.

## אקלים
הטמפרטורה הממוצעת היא 20 מעלות צלזיוס. החודש הכי חם הוא נובמבר (22 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,998 מילימטרים בשנה. חודש ספטמבר הוא החודש שיש בו הכי הרבה גשם (359 מ"מ גשם), וחודש ינואר הוא החודש שיש בו הכי פחות גשם (29 מ"מ גשם).

## תנועה ותחבורה
העיירה ממוקמת ליד הכביש האזורי P5 והכביש הלאומי N10. בנוסף, ליד העיירה, פועל שדה התעופה באטורי .

## ערים תאומות
* 
* 

## קישורים חיצוניים

* 

## הערות שוליים

קטגוריה:קמרון: ערים
Symphony (אלבום)

"**Symphony**" (בעברית: **סימפוניה**) הוא אלבום האולפן התשיעי של הזמרת-יוצרת האנגלייה שרה ברייטמן. האלבום יצא לאור ב-28 בינואר 2008, בהוצאת חברת התקליטים מנהטן רקורדס. כמו כן, מתוך האלבום יצאו הסינגלים; "", "Running", "Pasión" ו-"Canto della Terra".

האלבום זכה להצלחה רבה, כאשר הגיע למקום הראשון בשלושה ממצעדי הבילבורד.

## רקע ויציאה
האלבום הופק על ידי פרנק פיטרסון, שהפיק לברייטמן גם את אלבומה הבא, *[[A Winter Symphony]]*. ביפן זכה האלבום להצלחה רבה, כאשר הוענק לו על ידי איגוד תעשיית ההקלטות היפני (RIAJ) את תואר הזהב, על סך מכירות של מאה אלף עותקים במדינה. *Symphony* כולל ביצוע מחודש ל-"Sanvean" ו-"Sarai Qui".

איגוד תעשיית ההקלטות הקנדי (Music Canada) העניק לאלבום את תואר הזהב, על מכירות של למעלה מ-50,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת מנהטן רקורדס
טקס פרסי האקדמיה הבריטית לקולנוע ה-23

**טקס [[פרס באפט"א לקולנוע|פרסי האקדמיה הבריטית לקולנוע]] ה-23** שמעניקה האקדמיה הבריטית לאמנויות הקולנוע והטלוויזיה, נערך בשנת 1970, בו הוענקו פרסים לסרטים הטובים ביותר של שנת 1969.

## זוכים ומועמדים
[ממוזער|150px|[דסטין הופמן, השחקן הטוב ביותר]]
[ממוזער|150px|[מגי סמית', השחקנית הטובה ביותר]]
[ממוזער|150px|[לורנס אוליבייה, השחקן הטוב ביותר בתפקיד משנה]]
[ממוזער|150px|[ג'ון ווייט, השחקן החדש הטוב ביותר]]

## קישורים חיצוניים

קטגוריה:טקסי פרס באפט"א
קטגוריה:1970 בממלכה המאוחדת